ປະເທດມະຫາ​ອໍານາດ ວາງ​ແຜນ​ອະນາຄົດ ທາງ​ການ​ເມືອງຂອງ Libya
​​ລັດຖະມົນຕີ​ການ​ຕ່າງປະ​ເທດ​ ຈາກ 40 ປະ​ເທດ ເຂົ້າຮ່ວມກອງ​ປະ​ຊຸມ ທີ່ແນ​​ໃສ່​ເພື່ອຊອກຫາຊ່ອງທາງ ໃຫ້ທ່ານ Gadhafi ລົງ​ຈາກ​ອໍານາດ
ບັນດາປະເທດມະຫາອໍານາດຂອງໂລກພົບກັນໃນວັນອັງ ຄານ ມື້ນີ້ທີ່ກຸງລອນດອນ ໃນຄວາມພະຍາຍາມເພື່ອຈະ ວາງແຜນການກ່ຽວກັບອະນາຄົດທາງການເມືອງ ຂອງ Libya ທີ່ປາດສະຈາກຜູ້ນໍາພະເດັດການ Moammar Gadhafi ພວກຄະນະລັດຖະມົນຕີການຕ່າງປະເທດຈາກ 40 ປະເທດ ຈະເຂົ້າຮ່ວມກອງປະຊຸມໃນມື້ນີ້ ທີ່ແນໃສ່ເພື່ອຊອກຫາຊ່ອງ ທາງໃຫ້ທ່ານ Gadhafi ລົງຈາກອໍານາດ ບັນດາພວກ ປະເທດ Arab ຈຳນວນນຶ່ງກໍຈະເຂົ້າຮ່ວມ ແລະເປັນຕົວ ແທນຂອງກຸ່ມສັນນິບາດອາຣັບແລະສະຫະພັນອາຟຣິກາ ລາຍງານຂ່າວແຈ້ງວ່າ ຜູ້ນຳຂອງພວກກະບົດ Libya ທ່ານ Mahmoud Jibril ອາດຈະໄປຮ່ວມກອງປະຊຸມ ນີ້ທີ່ນະຄອນລອນດອນເຊັ່ນກັນ ແຕ່ວ່າທາງອົງການ ຂ່າວ Reuters ໄດ້ອ້າງເອົາຄໍາເວົ້າຈາກແຫຼ່ງຂ່າວທາງ ດ້ານການທູດຂອງ ອັງກິດກ່າວວ່າ ທ່ານ Jibril ແມ່ນບໍ່ໄດ້ຖືກເຊື້ອເຊີນເຂົ້າຮ່ວມໃນກອງປະຊຸມນີ້ ອັງກິດຫວັງວ່າການປະຊຸມນີ້ຈະເສີມຂະຫຍາຍຄວາມໝາຍໝັ້ນຕັ້ງໃຈຂອງນາໆຊາດ ການປະຕິບັດງານທາງທະຫານໃນລີເບຍທີ່ໄດ້ຮັບການອະນຸມັດຈາກອົງ ການສະຫະ ປະຊາຊາດ ນອກນັ້ນການປະຊຸມໃນເທື່ອນີ້ ຍັງຈະເພັ່ງເລັງໃສ່ການ ປະສານງານຂອງ ການໃຫ້ຄວາມຊ່ອຍເຫຼືອທາງດ້ານມະນຸດສະທໍາຕໍ່ລີເບຍ ໃນວັນຈັນວານນີ້ ນາຍົກລັດຖະມົນຕີອັງກິດທ່ານ David Cameron ທ່ານ Nicolas Sarkozy ປະທານາທິບໍດີຝຣັ່ງ ໄດ້ຮຽກຮ້ອງໃຫ້ທ່ານ Moammar Gadhafi ອອກ ຈາກຕໍາແໜ່ງ ແລະຂໍຮ້ອງໃຫ້ພວກທີ່ຕິດຕາມທ່ານນັ້ນ ໂຕນໜີໄປຈາກທ່ານ Gadhafi ເສຍ ກ່ອນທີ່ມັນ ໃນຖະແຫຼງການຮ່ວມນັ້ນ ພວກຜູ້ນຳທັງສອງ ໄດ້ຮຽກຮ້ອງໃຫ້ຊາວ Libya ທັງມວນທີ່ເຊື່ອວ່າ ທ່ານ Gadhafi ຈະນໍາປະເທດໄປສູ່ ຄວາມຫາຍຍະນະນັ້ນ ໃຫ້ພາກັນຈັດຕັ້ງຂັ້ນຕອນຂອງໄລຍະຂ້າມຜ່ານ ລັດຖະມົນຕີການຕ່າງປະເທດອິຕາລີ ທ່ານ Franco Frattini ໄດ້ສະເໜີແຜນການ ອັນນຶ່ງທີ່ຮວມທັງການຢຸດຍິງ ການໄປລີ້ໄພຂອງທ່ານ Gadhafi ແລະຂອບຂອງການ ເຈລະຈາລະຫວ່າງພວກກະບົດແລະພວກຜູ້ນໍາຊົນເຜົ່າຕ່າງໆໃນລີເບຍ